Diari Oficial de la Generalitat Valenciana


Sumari del DOGV 7682, del 21-12-2015 (2015/10088)

DECRET 235/2015, de 18 de desembre, del Consell, de derogació del Decret 52/1989, de 18 d'abril, pel qual s'aprova la creació de la Comissió de Seguretat Radiològica de la Comunitat Valenciana.
-------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2015/12/18/235/dof/vci/html**

### Dades del document

Número de DOGV
:   7682

Data del DOGV
:   21-12-2015

Secció del DOGV
:   I. DISPOSICIONS GENERALS

Número del document
:   2015/10827


Data del document
:   18-12-2015

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Comissió Seguretat Radiològica
    * radioactivitat
    * radioprotecció
    * seguretat nuclear
    * legislació

DECRET 235/2015, de 18 de desembre, del Consell, de derogació del Decret 52/1989, de 18 d'abril, pel qual s'aprova la creació de la Comissió de Seguretat Radiològica de la Comunitat Valenciana. [2015/10863]  
PREÀMBUL  
  
La Unió Europea ha instat als estats membres a redoblar els seus esforços per reduir la càrrega normativa, de manera que s'aconseguisca un marc regulador estable, clar i predictible. Sensible a aquesta realitat, i amb l'ànim de millorar i clarificar el nostre sistema normatiu, la Generalitat ha assumit plenament aquells requeriments i, amb aqueixa finalitat, ha escomés un pla de simplificació normativa, les línies d'actuació del qual es contenen en el Segon Pla de Simplificació i Reducció de Càrregues Administratives (Pla SIRCA 2013-2015), aprovat per l'Acord de 10 de maig de 2013, del Consell, i mitjançant el qual es busca contribuir a aconseguir un ordenament jurídic més eficaç i eficient, totalment accessible als ciutadans i transparent, així com de fàcil comprensió i compliment.  
En l'apartat 5.1.2, Revisió de la normativa consolidada, del Pla SIRCA s'estableix que la simplificació no s'ha de limitar a la nova normativa que puga ser aprovada en el futur, sinó que, per ser plenament efectiva, s'ha d'aplicar a la regulació existent en aquests moments, i, per a això, han de ser analitzades les normes vigents.  
Així mateix, el Pla SIRCA-2, aprovat per l'Acord de 29 d'agost de 2014, del Consell, pel qual s'aproven noves accions de simplificació, reducció de càrregues administratives i impuls de l'Administració electrònica, estableix objectius específics alineats amb els fixats en l'anterior pla, orientats a evitar tota regulació innecessària i simplificar i reduir al mínim les càrregues i costos administratius.  
Les funcions actualment atribuïdes a la Comissió de Seguretat Radiològica de la Comunitat Valenciana es refereixen bàsicament a la coordinació interdepartamental de les actuacions en matèria de seguretat radiològica i a informar les distintes iniciatives que es duen a terme en la matèria, per la qual cosa es considera que totes elles poden seguir sent exercides i coordinades des de la direcció general competent en matèria de la gestió de l'acord d'encomanda de funcions subscrit entre la Generalitat i el Consejo de Seguridad Nuclear.  
Així mateix, la funció d'informació amb caràcter anual a les Corts sobre el desenvolupament de les funcions de la seua competència, es canalitzaven a través de la Comissió Permanent no Legislativa de Seguretat Nuclear, suprimida en la reforma dels articles 45 i 50 del Reglament de les Corts.  
En virtut de l'anterior, complits els tràmits previstos en l'article 43 de la Llei 5/1983, de 30 de desembre, de la Generalitat, del Consell, a proposta del president de la Generalitat i prèvia deliberació del Consell, en la reunió del dia 18 de desembre de 2015,  
  
DECRETE  
  
Article únic. Objecte  
Es deroga el Decret 52/1989, de 18 d'abril, del Consell, pel qual s'aprova la creació de la Comissió de Seguretat Radiològica de la Comunitat Valenciana.  
  
DISPOSICIÓ DEROGATÒRIA  
  
Única. Derogació normativa  
Queden derogades quantes disposicions del mateix o inferior rang s'oposen a allò que s'ha disposat en aquest decret.  
  
DISPOSICIÓ FINAL  
  
Única. Entrada en vigor  
El present decret entrarà en vigor l'endemà de la publicació en el Diari Oficial de la Comunitat Valenciana.  
  
València, 18 de desembre de 2015  
  
El president de la Generalitat,  
XIMO PUIG I FERRER


Còpia Permalink ELI